Murmansk gouf offiziell de 4. Oktober 1916 als Romanowsk um Murman (Романовск-на-Мурмане) gegrënnt. Den 3. Abrëll 1917 gouf d'Stad op Murmansk ëmbenannt.Am Zweete Weltkrich, vum Summer 1941 un, wollt d'Wehrmacht deels zesumme mat finneschen Truppen d'Stad erueweren, fir d'Sowjetunioun vun der Verbindung mat der Barentsséi an domat vun den Nordmiergeläitzich ofzeschneiden. Géint déi daper Verdeedegung, den Terrain an déi haart klimatesch Bedingunge konnte se sech awer mat hiren am grousse Ganzen ze schwaache Kräften net duerchsetzen. Murmansk hat nawell massiv ënner dem däitsche Bombardement ze leiden – nëmme Stalingrad gouf nach méi staark vun der däitscher Loftwaff bombardéiert.

De Mattia De Sciglio, gebuer den 20. Oktober 1992 zu Mailand, ass en italienesche Foussballspiller, deen zanter 2011 fir d'Profimannschaft vum AC Mailand spillt.

de Comité de salut public - während der Terreur war dee Comité de wierkleche Gouvernement vu Frankräich. Nom 9. Thermidor gouf hie bäibehalen, mä seng Muecht gouf reduzéiert.

Gespillt gouf d'Revue déi éischt Jore vun der ""Union Dramatique"", vun der Theatersektioun ""Harmonie de Luxembourg"", der Gruppéierung ""Treize"", den ""Enfants du Luxembourg"", vum ""Orphéon de Luxembourg"" asw. Nom zweete Weltkrich waren et virun allem den ""Heemechtstheater"" an d'""Lëtzebuerger Operettebühn"" ( allen zwee ënner der Regie vum August Donnen).

Haaptaktivitéit vum Veräin ass all Joer, op Ouschterméindeg, d'Organisatioun vun der Eemaischen um Fëschmaart. Aner Aktivitéite sinn d'Organisatioun vu Concerten, besonnesch an der Méchelskierch, Ausstellungen, a Publikatiounen iwwer d'Geschicht vun der Stad. De Veräin ass am Besëtz vun engem Fotosarchiv vun iwwer 6000 Biller.De Comité Alstad, dee säi Sëtz am Konschthaus Beim Engel an der rue de la Loge um Fëschmaart huet, gouf 1937 ënner dem Numm Comité pour l'organisation de l'Éimaischen gegrënnt.

Nodeem dësen Tuerm bal 20 Joer eleng an der Landschaft stoung, goufen 1992 vun do aus zwou Verbindungsgaleriën un en neit administrativt Gebai vun der Arbed geluecht, dat hannendrun, op der Plaz vum ale Schlass, no Pläng vum Kölner Architektebüro Gottfried Böhm opgeriicht gi war.

D'Karosserie gouf aus engem zesummegeschweesste Stoolgerëpp, dat mat Liichtmetallblecher (Daach a Säitewänn) verkleet war, fabrizéiert. De Buedem war aus Wellblech. Als Puffer goufe liicht Stousspufferen an als Kupplung (Attelage) deen aus dem Stroosseverkéier bekannten Unhängerzoch mat enger Zochstaang agebaut.

D'Buerg vu Quierzy, déi am 15. Joerhonnert op der Festung vun de Bescheef vun Noyon opgeriicht gi war, a vun där haut nach en Tuerm do steet.

Passiv Schleise bestinn doraus, datt op engem Deel vun der Fuerbunn Rampen oder Versenkunge sinn, déi sou gebaut sinn datt nëmme Busse kënnen driwwer fueren. Et kënnen och Hënnernesser an der Mëtt vun der Fuerbunn sinn, déi sou héich sinn datt normal Autoen net driwwer kënne fueren.